ms fr ms ms ms jv ms ms pl ms ms id ms ms ms ms ms ms ms ms id de en id de id en de ms ceb en en mt es es en es ms id ms id id id id ca id id id ms ms en ms ms ms ms id ms ms ms id id id ms id id id id id id ms ms ms id ms id ms ms id ms id ms ms fr id id ms tl id tl en id ms ms id ms ms ms ms hu fr en ms ms ms id id en ms ms id ms id ms id
Laman Komuniti Untuk Warga Gugusan Manjoi
Ipoh, dilihat dari Kg. Dato' Ahmad Said Tambahan 3
Kampung ini telah diasaskan oleh Uda Kidal pada tahun 1900, yang berasal dari Bota, Perak. Dia dan beberapa sahabatnya telah membuka tanah di luar Ipoh ini untuk memulakan penghidupan baru.
Menurut cucu Uda Kidal, Abdul Mat Desa, “Manjoi” mengambil nama datuk Uda Kidal, Tok Manjoi, seorang yang alim. Uda Kidal sangat rapat dengan datuknya itu. Tok Manjoi pernah berpesan kepada cucunya itu supaya menjaga tanah di sini dan memastikan pendudukan tidak bertelagah sesama sendiri.
Ada juga cerita yang menyatakan nama “Manjoi” diambil dari nama isterinya, Manja. “Manja” bila disebut dengan dialek Parit, sounds like “manjé”. Akhirnya perkataan tersebut menjadi “Manjoi”
Tidak lama kemudian, ramai penduduk, terutamanya dari Parit dan Bota berhijrah ke sini. Kampung Manjoi menjadi bertambah besar dan mulai dikenali sebagai penempatan Melayu di Ipoh. Apabila jumlah penduduknya bertambah, terutamanya selepas kerajaan bersetuju untuk memberi hakmilik sementara kepada penduduknya, lebih banyak kampung dibuka di sini. Sehingga kini, Gugusan Manjoi adalah penempatan Melayu di bandar yang terbesar di Perak, dan di Malaysia.
Kurangnya perancangan bila tanah di sini mula-mula dibuka untuk penempatan telah menyebabkan ianya sukar dibangunkan. Kajian menunjukkan bahawa Gugusan Manjoi ketinggalan dari segi pembangunan, berbanding Silibin, Jelapang dan Meru. Kebanyakan rumah-rumah di sini tidak teratur dengan baik, dan 30% dari rumah-rumah di sini adalah dalam keadaan daif. Satu kajian pada tahun 2003 menunjukkan 50% dari penduduk di sini masih hidup di bawah paras kemiskinan. Yang selebihnya adalah dari kelas pertengahan – dari kelas kolar putih dan kolar biru.
Apabila Pelan Perancangan Bandaraya Ipoh (1985) dilancarkan, Kampung Manjoi telah dikeluarkan dari pelan tersebut kerana penduduknya membantah bayaran cukai tanah, cukai pintu, yuran kutipan sampah dan sebagainya. Oleh itu, Manjoi ketinggalan dari segi pembangunan berbanding kawasan lain di Ipoh.
Pada 29 Januari 2003, Jawatankuasa Perancangan negeri telah bersetuju untuk membangunkan Gugusan Manjoi, supaya standing kawasan lain di Ipoh, seperti Silibin, Jelapang, Pasir Puteh dan Pengkalan, yang mana masing-masing mempunyai kompleks komersial dan rumah moden tersendiri.
Pelan pembangunan tersebut adalah mengikut Pelan Pembangunan Semula Gugusan Manjoi yang merangkumi lima tahun, bernilai RM300 juta. Matlamat utamanya ialah menjadikan Manjoi pusat komersial dan perkhidmatan sosial. Tugas membangunkan Manjoi diserahkan kepada Mentri Besar Perak ketika itu, Tajol Rosli Ghazali, PKNPK dan Jabatan Perancangan Bandar.
Kuarters Institusi Pendidikan, Kg. Dato Ahmad Said Tambahan 2
Pembangunan BB Manjoi merangkumi pusat horticulture,  kawasan rekreasi, kawasan rekreasi memancing, pusat jagaan kanak-kanak, medan selera, plaza membeli-belah, balai polis, klinik kesihatan, stesen bas, pasar basah dan balai raya.
Pekan Tengku Hussein merangkumi 14 unit rumah kedai dan kemudahan penstrukturan semula. Pekan Dato’ Ahmad Said pula merangkumi ruang pejabat, kompleks kedai dan plaza membeli-belah.
Kerja pembinaan sepanjang Jalan Raja sedang dijalankan (pada Jun 2011)
Untuk membina sebuah kawasan kediaman bandar yang moden, maju dan berteknologi tinggi
Meningkatkan taraf sosio-ekonomi orang Melayu
Mencapai kemajuan yang menyeluruh bagi bandar Ipoh
Untuk menggalakkan generasi kedua dan ketiga untuk kembali ke Manjoi bagi menyumbang tenaga dan kepakaran mereka
Untuk menggalakkan perkembangan ekonomi melalui aktiviti dan pelaburan ekonomi
Untuk memperbaiki sistem pengangkutan dan jalan raya
Untuk meningkat dan mengekalkan jumlah kemudahan
Untuk meningkat dan mengekalkan sistem pembentungan dan lanskap
Jalan Pintas ke arah Pembangunan
Mengenakan RM10 bagi menukar status tanah dari kediaman ke komersial
Hakmilik tanah selama 99 tahun
Diskaun premium dari 50% hingga 80% untuk membina semula rumah dlam tempoh tertentu
Memudahkan proses penukaran nama dari generasi pertama ke generasi kedua dan ketiga
Tiga tempat dikenalpasti sebagai bandar baru: Sg. Tapah, Tengku Huseein and Dato’ Ahmad Said.
Pelan Pembangunan dan Permodenan Gugusan Manjoi
Fasa pertama pelan pembangunan telah dirasmikan oleh Abdullah Ahmad Badawi, Perdana Menteri Malaysia pasa waktu itu, pada 22/10/2007. Fasa pertama melibatkan bangunan Kompleks Pentadbiran dan Komersial Gugusan Manjoi, termasuklah Pejabat Tanah dan Daerah, pusat perniagaan dan stadium mini.
Pembinaan sebuah kompleks membeli-belah di sana adalah bertujuan menyediakan peluang pekerjaan dan meningkatkan taraf ekonomi penduduk. Ini selaras dengan hasrat kerajaan negeri untuk menstruktur semula dan membina beratus rumah kedai mampu-milik (hampir semuanya di bandar baru). Ini adalah bertujuan menggalakkan aktiviti ekonomi dan pelaburan di Manjoi.
Kerja pembinaan sedang dijalankan pada Jun 2011
Projek tersebut juga melibatkan infrasturktur seperti membina semula jalan raya, memperbaiki kemudahan komunikasi dan awam, dan mengatasi masalah pengangkutan awam, yang telah sekian lama menghantui penduduk setempat.
Fasa kedua pelan ini ialah membangunkan Bandar Manjoi, Pekan Tengku Hussein, and Pekan Dato’ Ahmad Said, yang mana masih dalam pembinaan (2009).
Deretan kedai yang baru disiapkan di Jalan Padang, Kg. Tengku Hussein
10 unit rumah kedai rakyat yang sudah disiapkan di Kledang Jaya, berhampiran Kg. Tengku Hussein Hujong
Kompleks membeli-belah yang sudah disiapkan di Jalan Padang, Kg. Tengku Hussein
Salah satu dari dua deretan rumah kedai yang sudah lama didirikan di hujung Jalan Pasar, Kg. Sungai Tapah Tambahan
Telah diambil dan diadaptasi dari wikipedia.org/wiki/Manjoi
** Sila ambil perhatian bahawa maklumat dari Wikipedia mungkin telah luput. Sila rujuk dengan pihak yang berkenaan untuk maklumat yang terbaru.
Dicatat oleh M.Aris di 9:13 PG
E-melkan IniBlogThis!Kongsi ke TwitterKongsi ke FacebookKongsi ke Pinterest
Catatan Terbaru Catatan Lama Laman utama
Langgan: Catat Ulasan (Atom)
• MBI lantik MUMSB uruskan sisa pepejal di Meru dan Manjoi
• Majlis Khatan Perdana 2019 di SKDAST
• Pertandingan Bola Sepak Piala Hj Asmuni bawah 12 tahun
• Dua Program Bulan Kemerdekaan 2019
• Majlis penutupan Bulan Kemerdekaan di SMK Dato' Ahmad Said Tambahan 2
• Pemotongan pokok berisiko tinggi oleh DBI
• Perasmian Akademi Bola Sepak DUN Manjoi
• Gugusan Manjoi dilanda ribut
• Manjoi dinaiki air
• Program Kelab 3K Cilik Bomba
• Kejadian ribut mengakibatkan kerosakan rumah dan pokok tumbang di Manjoi
• Program Gotong Royong di Kampung Tengku Hussein
• Lancar tabung bantu mangsa kebakaran
BERITA | IKLAN | SUARA PENDUDUK
Manjoi.my tidak akan bertanggungjawab dan tidak menerima liabiliti undang-undang terhadap apa-apa yang timbul disebabkan oleh atau berkaitan dengan ketepatan, kebolehpakaian, kesediaan, kekemaskinian, atau kesempurnaan kandungan dalam laman ini.
Manjoi.my tidak akan bertanggungjawab atas kehilangan atau kerosakan termasuk tanpa terhad, secara langsung atau tak langsung akibat penggunaan kandungan di manjoi.my dan laman-laman web lain yang mempunyai pautan ke laman ini. Manjoi.my tidak mempunyai kuasa atau kawalan ke atas laman-laman yang dipautkan. Kemasukan mana-mana pautan tidak semestinya bermaksud sebagai cadangan atau menyokong sebarang pandangan yang dinyatakan di dalam mana-mana laman web tersebut.
Pasukan manjoi.my tidak akan bertanggungjawab ke atas laman web ini sekiranya laman web ini tergendala sementara waktu disebabkan isu-isu teknikal di luar bidang kuasa dan kawalan kami.
Sumbangan idea / artikel
Ingin menyumbang idea atau artikel kepada manjoi.my?
Emel kepada admin[a]manjoi.my berserta dengan Nama Pena (sekiranya anda ingin merahsiakan nama sebenar dalam artikel tersebut).